ख़रगोश के बच्चों को ख़ास फॉर्मूला खिलाएं ख़रगोश के बच्चे को ठोस खाना खिलाएं
ख़रगोश के बच्चों को उठाकर माँ से अलग करने से पहले या यह सोचने से पहले कि वह अनाथ हैं, इस बात को पक्का करें कि माँ उनको नहीं खिला पिला रही है या माँ से बच्चों को खतरा हो गया है। माँ ख़रगोश दिन में दो बार सिर्फ 5 मिनट के लिए बच्चों को दूध पिलाती हैं। बच्चों को ऐसे में गर्माहट के लिए माँ की ज़रूरत नहीं होती। अगर ख़रगोश के बच्चे तनाव में नहीं दिख रहे हैं, भले ही माँ मांद से दूर हो, यानी माँ कुछ समय के लिए आराम करने गई हो तो आपको इनकी छेड़छाड़ नहीं करना चाहिए।  नकारे हुए ख़रगोश के बच्चों का शरीर ठंडा हो जाता है, खाने के समय पर रोने की आवाज़ निकालते हैं, शरीर नीला पड़ जाता है और उनकी त्वचा डिहाइड्रेशन की वजह से मुरझा जाती है।  कुछ मामलों में माँ ख़रगोश भी बच्चों को नकार देती है, ऐसी सूरत में आपको बच्चों को माँ से अलग कर देना चाहिए, ताकि वह बच्चों को नुक़सान ना पहुंचाएं।  अगर जंगली ख़रगोश के बच्चों की मांद में माँ नज़र ना आए, तो बच्चों को अनाथ ना समझें। उनको देखभाल के लिए ले जाने से पहले उनका बर्ताव देखें। अगर बच्चे ठीक-ठाक और खुश दिखें, तो इसका मतलब है कि शायद ही माँ ने उनको छोड़ा हो।  इंसानों द्वारा पाले गए जंगली ख़रगोश के बच्चों में से सिर्फ 10 फ़ीसदी ही बच पाते हैं, इसलिए यही उचित रहेगा कि इनको जंगल में क़ुदरत के हवाले, वैसे ही छोड़ दिया जाए, अगर मुमकिन हो। अगर आप ख़रगोश के बच्चों की देखभाल करने जा रहे हैं, तो आपको ख़रगोश के बच्चों के लिए दूध के दूसरे विकल्प को ख़रीदने की ज़रूरत होगी। ख़रगोश का दूध दूसरे स्तनधारियों के दूध के मुक़ाबले में ज़्यादा पोषक होता है, तो आपको यह सुनिश्चित करना होगा कि आपको बच्चों के दूध का बिल्कुल सही विकल्प, वाजिब दामों में मिला है।  ख़रगोश के बच्चों को पिलाने के लिए किटन मिल्क रिप्लेसर (Kitten Milk Replacer /KMR) या  बकरी का दूध खरीदें। यह आपको पशु के सामान की दुकान पर और कभी-कभी स्थानीय पशु चिकित्सक के पास भी मिल सकता है।  आप हर KMR की कैन के अंदर एक चम्मच 100% शुगर फ्री हेवी व्हिप क्रीम (sugar-free heavy whipping cream) मिला सकते हैं, ताकि कैलोरी की मात्रा को बढ़ाया जा सके और यह माँ ख़रगोश के दूध की पूर्ति कर सके।  आप KMR में बिल्कुल थोड़ा सा एसिडोफिलस (acidophilus) मिला सकते हैं। यह ख़रगोश के बच्चों के पेट में फ़ायदेमंद जीवाणु बनाए रखने में मदद करेगा। एसिडोफिलस (Acidophilus) ज़्यादातर हेल्थ फूड स्टोर पर मिल जाता है। अक्सर ख़रगोश के बच्चे दूध वाली बोतल से मिश्रण नहीं पी पाते, तो यह सुनिश्चित करें कि इनको खिलाने के लिए आपके पास विसंक्रमित सिरिंज (Syringe) या आइड्रोपर (eyedropper) मौजूद हो। इसकी मदद से आप बच्चे के मुंह में जाने वाले मिश्रण की मात्रा को नियंत्रित कर सकेंगे और माँ ख़रगोश के निप्पल की नक़ल कर सकेंगे। इनको खिलाने के लिए ख़ास सिरिंज (syringe) या आइड्रोपर (eyedropper) ज़्यादातर मेडिकल स्टोर पर मिल जाता है। पशु चिकित्सक के ऑफिस और पशु के सामान वाले स्टोर पर, इससे भी अच्छा उपाय मिल जाएगा। ख़रगोश के बच्चों को पैदाइश से लेकर अगले 6 हफ्तों तक दूध पिलाना पड़ता है, आपको अलग-अलग उम्र के बच्चों को अलग-अलग मात्रा में मिल्क फार्मूला मिलाकर पिलाना होगा। आपको यह फार्मूला दिन में दो बार बराबर बराबर मात्रा में पिलाना होगा और यह सुनिश्चित करना होगा कि ख़रगोश के बच्चे को सही पोषण मिल रहा है।  हर KMR की कैन के अंदर एक चम्मच 100% शुगर फ्री हेवी व्हिप क्रीम (sugar-free heavy whipping cream) मिलाना ना भूलें। आप अब भी एक चुटकी एसिडोफिलस (acidophilus) की मिला सकते हैं। नवजात ख़रगोश के बच्चों से लेकर 1 हफ्ते तक के बच्चों को 4 – 5 मिली. फार्मूला पिलाया जाए।  ख़रगोश के बच्चे जो 1 से 2 हफ्ते के बीच के हों, उनको 10 – 15 मिली. फार्मूला पिलाया जाए।  ख़रगोश जो 2 से 3 हफ्ते के हों, उनको 15 – 30 मिली. फार्मूला पिलाया जाए।  ख़रगोश जो 3 से 6 हफ्ते के हों, उनको दूध छोड़ने के समय तक 30 मिली. फार्मूला पिलाया जाए। जब आप फार्मूले को अच्छे से मिला चुकें, तो अब समय है कि बच्चे को यह फार्मूला दिन में दो बार पिलाया जाए। यह बहुत ज़रूरी है कि इनको बिल्कुल इसी ढंग से यह फार्मूला पिलाया जाए, जिस ढंग से माँ ख़रगोश बच्चों को दूध पिलाती हैं, ताकि वह सेहतमंद रहें और अच्छे से बढ़ते रहें। माँ ख़रगोश बच्चों को सुबह और शाम, दिन में दो बार दूध पिलाती है। यह बहुत ज़रूरी है कि ख़रगोश के बच्चे को अपने आप खुद की गति से मिश्रण पीने दिया जाए। ऐसा ना करने से उसका दम घुट सकता है और वह मर सकता है।  ख़रगोश का बच्चा सिरिंज को चूसने लगेगा और अब आप सिरिंज की मदद से उसकी माँग पर कम कम मिश्रण, इसके मुंह में डालते जाएं।  अगर ख़रगोश का बच्चा खुद से सिरिंज नहीं चूस रहा है, तो उसको समझने के लिए कुछ समय दें। आप बच्चे को समझाने के लिए सिरिंज की हल्की सी पिचकारी उसके मुंह में मार सकते हैं।  आप ख़रगोश के बच्चे को सहला भी सकते हैं, ताकि वह मिश्रण पीते समय सुकून महसूस करे। यह बहुत ज़रूरी है कि ख़रगोश के बच्चे खाने से पहले या खाने के बाद मल और पेशाब करें। इस तरह इनकी पाचन क्रिया एवं मल और मूत्र की प्रणाली सही ढंग से काम करती रहेगी।  आपको बच्चों को मल और पेशाब करने के लिए शुरुआती 10 दिन तक या आँखे खुलने तक उत्तेजित करना पड़ेगा।  रूई को गुनगुने पानी में नम करके, बच्चे के मल और मूत्र करने वाले अंगों को सहलाएं, यहां तक कि वह मल और पेशाब कर ले। मल और पेशाब पूरी तरह ना करने तक, ऐसे ही सहलाते रहें।  इस बात की फिकर ना करें कि आप कुछ ग़लत कर रहे हैं, इसी तरह माँ बच्चों को चाटा करती हैं। जब तक कि ख़रगोश का बच्चा दूध छोड़ने की उम्र तक ना पहुंच जाए, तब तक उसको मिश्रण पिलाते रहें। मिश्रण पिलाना छुड़ाना इस बात पर निर्भर करेगा कि आपके पास किस प्रजाति का ख़रगोश है, इनकी दूध छोड़ने की उम्र 3 से 4 हफ्तों से लेकर 9 हफ्तों तक की होती है।  पालतू ख़रगोश 6 हफ्ते की उम्र में दूध पीना छोड़ देते हैं।  जंगली ख़रगोश जैसे कि कॉटन टेल (cottontail) तीन से चार हफ्ते की उम्र में दूध पीना छोड़ देते हैं, जबकि जैक रेबिट (jackrabbit) 9 हफ्ते की उम्र में जाकर दूध पीना छोड़ते हैं। ख़रगोश के बच्चे आँखें खुलने के बाद ठोस खाना खाना शुरू कर देते हैं, यानी लगभग पैदाइश के 10 दिन बाद। आप धीरे-धीरे इनके मिश्रण में ठोस खाना मिलाना शुरू कर दें, यहां तक कि वह 6 हफ्ते के होकर दूध छोड़ने वाली उम्र तक पहुंच जाएं। ख़रगोश के बच्चों की आँखें खुलने से पहले ठोस खाना ना खिलाएं। उनकी आंतें अभी इसको पचाने के क़ाबिल नहीं हुई होतीं। जब ख़रगोश के बच्चे की आँखें खुल जाएं, तो अब आप इसकी ख़ुराक में धीरे-धीरे ठोस खाना मिलाना शुरू कर दें। हालांकि जंगली और पालतू ख़रगोशों की अलग-अलग तरह की ठोस ख़ुराक होती है, तो तय करें की आपके पास कौन सा ख़रगोश है। दोनों तरह के ख़रगोश ओट्स और टिमोथी घास (timothy hay) और अलफ़ल्फ़ा घास (alfalfa hay) खा सकते हैं; जबकि पालतू ख़रगोश चारे की बनी रेडीमेड गोलियाँ, जिनको पेलेट्स (pellets) भी कहते हैं, खा सकते हैं; जंगली ख़रगोश भी सब्जियाँ खा सकते हैं।  पालतू ख़रगोश की ख़ुराक: ओट्स या टिमोथी (timothy) घास; अलफ़ल्फ़ा (Alfalfa) घास; पेलेट्स (pellets), इनको सब्जियाँ ना खिलाई जाएं। जंगली ख़रगोश की ख़ुराक:ओट्स या टिमोथी (timothy) घास; अलफ़ल्फ़ा (Alfalfa) घास; ताजी सब्जियाँ, ख़ासकर गहरी हरी पत्तियों वाली, गाजर का ऊपरी हिस्सा, धनिया या अजमोद। इनको पेलेट्स (pellets) ना खिलाई जाएं। इनके डिब्बे के अंदर भी ठोस खाना रखें, ताकि वह वहां पर भी इसको खा सकें।  इस बात का ध्यान रखें कि घास, चारा, पेलेट्स और सब्जियों को बदलते रहा जाए, ताकि वो सड़े नहीं और उन में कीटाणु पैदा ना हों। सब्जियाँ हमेशा नम और ताज़ा होनी चाहिएं।  आप पेलेट्स और चारा पशु चिकित्सक के ऑफिस या‌ पालतू जानवर के सामान वाले स्टोर से ख़रीद सकते हैं। हरी सब्जियाँ और गाजर आसानी से बाजार में मिल जाएंगी। मिश्रण और ठोस खाने के अलावा ख़रगोश के बच्चों को पानी भी दिया जाए। यह उनके शरीर में पानी की पूर्ति करेगा और वह अच्छे से खा सकेंगे।  कभी भी इनके डिब्बे में पानी का गहरा बर्तन नहीं रखना चाहिए। ख़रगोश के छोटे बच्चे, इसमें डूब भी सकते हैं।  छोटे और उथले बर्तन में थोड़ा सा पानी भरकर, डिब्बे के किसी कोने में रखें।  समय-समय पर पानी के बर्तन को धोकर, पानी बदलते रहें। यह साफ पानी पीने से बच्चे के शरीर में पानी की पूर्ति हो जाएगी और यह भी सुनिश्चित रहेगा कि इस पानी में कीटाणु पैदा नहीं हो रहे।
इस बात को पक्का करें कि माँ ख़रगोश बच्चों को नहीं खिला रही: ख़रगोश के बच्चों के लिए दूध का दूसरा विकल्प खरीदें: खिलाने के लिए सिरिंज (syringe) या आईड्रोपर (eyedroppers) ख़रीदें: रिप्लेसमेंट मिल्क फार्मूला (Replacement milk formula) को मिलाया जाए: ख़रगोश के बच्चे को यह फार्मूला पिलाएं: ख़रगोश के बच्चे को उसकी गति से मिश्रण पीने दिया जाए: मल और पेशाब करने के लिए उत्तेजित करें: ख़रगोश के बच्चे को मिश्रण पिलाना छुड़ाएं: बच्चे की आँखें खुलने तक इंतजार करें: ठोस खाना देना शुरू करें: ख़रगोश के बच्चों के लिए पानी रखें:
https://www.wikihow.com/Feed-Baby-Rabbits https://www.wikihow.com/Feed-Baby-Rabbits
Feeding Baby Rabbits Formula Feeding Baby Rabbits Solid Foods